17. kesäkuuta
Tapahtumia

1300 – Turun tuomiokirkko vihittiin käyttöön.
1397 – Kalmarin unioni perustettiin.
1462 – Valakian voivodi Vlad III Seivästäjä yritti joukkoineen surmata yöllisessä hyökkäyksessä maahan hyökänneen osmaanisulttaani Mehmed II:n. Yritys kuitenkin epäonnistui ja Mehmed II marssi pääkaupunki Târgovișteen, mistä hän löysi 20 000 seivästettyä turkkilaista ja bulgarialaista. Lannistunut sulttaani vetäytyi Valakiasta.
1497 – Deptford Bridgen taistelu: Englannin kuningas Henrik VII kukisti Michael An Gofin johtamat joukot.
1579 – Sir Francis Drake julisti ”Nova Albioniksi” kutsumansa maan (nykyinen Kalifornia) kuuluvan Englannille.
1775 – Amerikan vallankumous: Bunker Hillin taistelu. Brittiläiset joukot valloittivat Bunker Hillin Bostonin ulkopuolella.
1789 – Ranskassa kolmas valtiosääty (tiers état) julisti itsensä kansalliskokoukseksi.
1817 – Waterloon taistelun muistoksi nimetty Waterloon silta avattiin käyttöön Lontoossa.
1876 – Intiaanisodat: Rosebudin taistelu. 1 500 sioux- ja cheyenneintiaania Hullun Hevosen johdolla torjuivat kenraali George Crookin joukot Rosebud Creekissä Montanan territoriossa.
1885 – Vapaudenpatsas saapui New Yorkin satamaan.
1922 – Luutnantti Eero Erho suoritti ensimmäisenä suomalaisena laskuvarjohypyn Stetinin M-16 -koneesta Sortavalassa.
1939 – Viljo Vesterinen ja Dallapé levyttivät ”Säkkijärven polkan” tunnetuimman äänityksen.
1940 – Toinen maailmansota: operaatio Ariel alkoi. Liittoutuneet alkoivat evakuoida Ranskaa sen jälkeen, kun saksalaiset valloittivat Pariisin ja suurimman osan maata. Luftwaffen pommikoneet upottivat operaatio Arieliin osallistuneen brittiläisen linjalaiva RMS Lancastrian Saint-Nazairen sataman ulkopuolella. Arviolta 4 000 ihmistä sai surmansa.
1940 – Neuvostoliitto miehitti Viron, Latvian ja Liettuan.
1941 – Toinen maailmansota: Suomi käynnisti liikekannallepanon jatkosotaa varten, yleinen kutsu ylimääräisiin harjoituksiin julkaistiin.
1944 – Islanti itsenäistyi Tanskasta ja muodosti tasavallan.
1948 – Ilmailu: United Air Linesin lento 624:n Douglas DC-6 syöksyi maahan Carmel-vuoren lähellä Pennsylvaniassa. Kaikki lennolla mukana olleet 43 ihmistä saivat surmansa.
1953 – Itä-Berliinin ja Itä-Saksan kansannousussa työläiset vaativat vapaita vaaleja. Neuvostoliitto lähetti divisioonan joukkoja Itä-Berliiniin kapinaa tukahduttamaan. Tapauksen muistoksi kesäkuun 17. päivää vietettiin läntisessä Saksassa Saksan jälleenyhdistymiseen 1990 saakka ”Saksan yhtenäisyyden päivänä” (Tag der Deutschen Einheit) ja sen mukaan sai nimensä myös Berliinin Straße des 17. Juni (aik. Charlottenburger Allee).
1961 – Kanadassa muodostettiin uusi puolue New Democratic Party yhdistämällä Cooperative Commonwealth Federation (CCF) ja Canadian Labour Congress.
1963 – Yhdysvaltain korkein oikeus päätti äänin 8–1 oikeustapauksessa Abington School District vs. Schempp, että Raamatun säkeitä ja uskontunnustusta ei saa lukea valtion kouluissa.
1971 – Japanin ja Yhdysvaltojen edustajat allekirjoittivat Okinawa Reversion Agreement -suunnitelman, jonka avulla Yhdysvallat palauttaisi Okinawan hallinnan Japanille.
1972 – Watergate-skandaali: viisi Valkoisen talon työntekijää pidätettiin murrosta demokraattisen puolueen tiloihin.
1982 – ”Jumalan pankkiiri” Roberto Calvin ruumis löydettiin riippumasta Blackfriars Bridge -sillalta Lontoossa.
1991 – Apartheid: Etelä-Afrikan parlamentti kumosi Väestö- ja rekisteröintilain, joka oli määrännyt kaikki eteläafrikkalaiset luokiteltaviksi rodun mukaan heti syntymän jälkeen.
1992 – Yhdysvaltain presidentti George H. W. Bush ja Venäjän presidentti Boris Jeltsin allekirjoittivat ”yhteisymmärryssopimuksen” aseriisunnasta (tämä täsmennettiin myöhemmin START II -sopimuksessa).
1994 – Televisioidun maantietakaa-ajon jälkeen O. J. Simpson pidätettiin vaimonsa Nicole Brown Simpsonin ja vaimon ystävän Ronald Goldmanin murhista.